Ole Asbjørn Ness

Ole Asbjørn Ness (født 1974) er en norsk forfatter, journalist og podkaster. Han har vært featureredaktør i nettavisen iNyheter siden 2024, og driver nyhetspodkasten Ness som begynte i Nettavisen, men som nå blir videreført hos iNyheter.

Som forfatter har Ness utgitt fire romaner, og han vant Tarjei Vesaas' debutantpris i 2004 for Det er natt.

 Bakgrunn og virke 

Ness er vokst opp på Romsås i Oslo og på Oppegård i Nordre Follo. Han er utdannet siviløkonom fra Norges Handelshøyskole, og har studert filosofi i tillegg til forfatterstudiet i Bø.

Under studietiden arbeidet Ness som råvaremegler i selskapet SkanKraft. Etter endt studium var han med på å starte internettselskapet Indec, som jobbet med programvare for kraftbransjen. Deretter var Ness med på å starte internettportalen Head4Work, men dette selskapet gikk under da IT-bobla sprakk. Ness arbeidet deretter som stuer i Braathens.

Etter å ha gått på forfatterstudiet debuterte Ness som forfatter med romanen Det er natt (2004), som han fikk Tarjei Vesaas' debutantpris for. I 2011 ble han nominert til Ibsenprisen for teaterstykket FlavaLaden som gikk på Radioteatret i september 2010.

Som journalist i Finansavisen var Ness i 2013 med på å lage avisens såkalte innvandringsregnskap. I 2017 gikk han over i en stilling som seniorrådgiver i Geelmuyden Kiese.

I 2024 ble han ansatt som featureredaktør i nettavisen iNyheter. Via iNyheter står Ness for den politiske podkasten, Ness, som ble kåret til Årets podkast 2024 i tidsskriftet Minerva.

Ness har også skrevet to kriminalromaner med etterforsker Johnny Abrahamsen som hovedperson. Disse er tenkt som en del av en trilogi eller serie. Lydbok-utgavene av disse blir lest av Ness selv.

 Bibliografi 



 Ness, Ole Asbjørn (2025). En sang om hevn : en Johnny Abrahamsen-roman #2. Vigmostad & Bjørke. ISBN 9788241965074

 Priser 
 Tarjei Vesaas' debutantpris 2004, for Det er natt

 Referanser  


«Høy spenning». Dagens Næringsliv, 6. november 2004.

 Eksterne lenker 


 Ole Asbjørn Ness i NRK Forfatter
 Ole Asbjørn Ness i Aftenposten Alex
 Ole Asbjørn Ness på Vigmostad & Bjørke

Kategori:Vinnere av Tarjei Vesaas' debutantpris
Kategori:Personer fra Oslo
Kategori:Norske siviløkonomer fra NHH
Kategori:Norske forfattere